Bæjarráð Akraness hefur samþykkt beiðni leikskólastjóra þriggja leikskóla bæjarins um hækkun á akstursgreiðslum . Fram til þessa hafa leikskólastjórar fengið greitt sem svarar 200 km. akstri á mánuði á eigin bifreið en framvegis verður miðað við 300 km. á mánuði . Í bréfi sem þeir sendu bæjaryfirvöldum fyrir nokkru kom fram að leikskólastjórarnir noti eigin bifreið mikið í starfi sínu . Þó reynt sé með skipulögðum hætti að sameina ferðir þá séu leikskólarnir eins og stórt heimili þar sem ýmislegt kemur upp á sem þarf að bjarga .